רמי אבודרהם

רמי אבודרהם (נולד ב-4 ביוני 1975) הוא קצין צה"ל בדרגת תת-אלוף, המשמש כראש החטיבה הטכנולוגית ליבשה. קודם לכן שימש ראש מטה פיקוד המרכז, כראש מחלקת תכנון וארגון בזרוע היבשה וכמפקד עוצבת שלהבת האש (אגד ארטילרי 425) ובית הספר לתותחנות שדה.

ביוגרפיה
אבודרהם נולד וגדל בטבריה, בוגר ישיבה תיכונית. עם גיוסו לצה"ל בשנת 1993 שובץ אבודרהם בחיל התותחנים ושירת בגדוד נמר. הוא יצא לקורס קציני חת"ם ועם סיומו שב לגדוד. בשנת 1996, בעת מבצע ענבי זעם פיקד על סוללה בתוך רצועת הביטחון. אבודרהם שימש במספר תפקידי פיקוד בחיל ובוגר המכללה לפיקוד ומטה. לאחר מלחמת לבנון השנייה שימש כמפקד גדוד 405 "נמר". בשנים 2009–2011 פיקד אבודרהם על ההכש"ל (בא"ח תותחנים) ובתפקידו הבא פיקד על יחידת מורן. בשנת 2013 הועלה אבודרהם לדרגת אל"ם ומונה למפקד מרכז האש באוגדת הבשן 210 כשבמקביל, שירת כמפקד אגד ארטילרי 209. בשנת 2015 מונה למפקד עוצבת שלהבת האש, אגד 425, בית הספר לתותחנות וסיוע האש ביבשה (מחנה שבטה). עם הגיעו לאגד 425 הוביל אבודרהם את תהליך הפיכת בית הספר לאגד ארטילרי בעל מחויבות אופרטיבית.
ביוני 2019 הועלה לדרגת תא"ל ומונה לראש מטה פיקוד המרכז.

ב-10 באוגוסט 2022, נכנס לתפקידו כראש החטיבה הטכנולוגית ליבשה במקום טל אהרון שפרש.

הוא נשוי ללירון ואב ל-3 ילדים. בעל תואר ראשון בהנדסת תעשייה וניהול בהצטיינות ותואר ראשון נוסף בכלכלה ומנהל עסקים באוניברסיטת אריאל, בעל תואר שני בביטחון לאומי באוניברסיטת חיפה. בוגר תוכנית המנהיגות הבכירה של קרן וקסנר.

קישורים חיצוניים
 לקראת כנס היבשה והלוגיסטיקה, ראיון מיוחד עם מפקד שבטה שאומר: "פגז הארטילריה המדויק קרוב מתמיד", באתר ישראל דיפנס, 7 במאי 2017

הערות שוליים

מפקדי יחידת מורן
מפקדי אגד ארטילרי 209
מפקדי בית הספר לתותחנות שדה
בוגרי ישיבות תיכוניות
בוגרי אוניברסיטת אריאל
תתי-אלופים בצה"ל
ראשי מטה פיקוד המרכז
ראשי מחלקת תכנון וארגון בזרוע היבשה
קציני אגף הטכנולוגיה והלוגיסטיקה
ישראלים שנולדו ב-1975
קציני צה"ל בוגרי תוכנית המנהיגות הבכירה של קרן וקסנר